Publication: Magyar Közlöny
Issue: MK-2004-9 (Year: 2004, Number: 9)
Era: 2004-2010
Section: a 6/2004. (I. 30.) GKM rendelethez
Paragraph Index: 161

9. Szakszolgálati engedély visszavonása, felfüggesztése, korlátozása 9.1. A polgári légiközlekedési hatóság, alapos indokok és vizsgálat alapján a 9.2. és 9.3. pontnak megfelelõen, 2004/9. szám visszavonhatja, felfüggesztheti, vagy korlátozhatja a ’B3’ kategóriájú légijármû karbantartó szakszolgálati engedélyt, vagy utasíthatja a JAR-145 szerint jóváhagyott karbantartó szervezetet, a légijármû tulajdonosát, a légijármû bérlõjét vagy a légijármû üzembentartóját az üzemképesség tanúsító megbízás visszavonására, felfüggesztésére vagy korlátozására, ha a polgári légiközlekedési hatóság nincs meggyõzõdve arról, hogy a szakszolgálati engedély, illetve a megbízás birtokosa alkalmas és megfelelõ személy ilyen szakszolgálati engedély, illetve megbízás birtoklására. 9.2. A polgári légiközlekedési hatóságnak legalább 28 nappal azelõtt, mielõtt visszavonná vagy korlátozná a ’B3’ kategóriájú légijármû karbantartó szakszolgálati engedélyt vagy a JAR-145 szerint jóváhagyott karbantartó szervezetet, a légijármû tulajdonosát, a légijármû bérlõjét vagy a légijármû üzembentartóját utasítaná az üzemképesség tanúsító megbízás visszavonására, felfüggesztésére vagy korlátozására, írásban értesítenie kell az érintett felet vagy feleket szándékáról és annak okairól, valamint lehetõséget kell biztosítania az érintett félnek vagy feleknek, hogy kifogással éljen(ek), melyet a polgári légiközlekedési hatóságnak figyelembe kell vennie. 9.3. Amennyiben a polgári légiközlekedési hatóság megállapítja, hogy a légijármû biztonságos üzemeltetése veszélyeztetett, a polgári légiközlekedési hatóság elõzetes értesítés nélkül a 9.1. ponton túl ideiglenesen fel is függesztheti a ’B3’ kategóriájú légijármû karbantartó szakszolgálati engedély érvényességét addig, amíg a 9.2. alpontban említett eljárást le nem folytatja. 9.4. Ahhoz, hogy a polgári légiközlekedési hatóság valamely személyt alkalmatlannak, illetve nem megfelelõnek ítéljen, egyértelmû bizonyítékkal kell rendelkezzen arra, hogy az érintett személy tudatosan végezte el az alábbi tevékenységek valamelyikét, vagy vett részt azok valamelyikében: — A ’B3’ kategóriájú légijármû karbantartó szakszolgálati engedélyt és/vagy az üzemképesség tanúsító megbízást a benyújtott dokumentumok meghamisításával szerezte meg. — Nem végezte el az elõírt karbantartást és ezt nem jelentette annak a szervezetnek/személynek, amely/aki a karbantartást elõírta. — Nem végezte el azt a karbantartást, amelyet az általa végzett ellenõrzést követõen szükségesnek talált, és ezt nem jelentette annak a szervezetnek/személynek, amely/aki részére a karbantartást el kellett volna végeznie. — Hanyag karbantartás. — A karbantartási okmányok meghamisítása. — Üzemképesség tanúsító nyilatkozat kiadása annak tudatában, hogy az üzemképesség tanúsító nyilatkozaton szereplõ karbantartást nem végezték el, vagy anélkül, hogy megbizonyosodott volna a karbantartás elvégzésérõl. — A karbantartást vagy az üzemképesség tanúsító nyilatkozat kiadását alkohol vagy kábítószer hatása alatt végezte.

Source: https://magyarkozlony.hu/hivatalos-lapok/62cae4430ed639ab880e527c1ebbb4cc2e38efdb/dokumentumok/d1d64d65c01e5dd14207109e32b4e352c28cdb37/letoltes